ประกาศกระทรวงการคลังเรื่องคำสั่งรัฐมนตรีให้ไว้แก่บริษัทหลักทรัพย์รับอนุญาต[๑] อาศัยอำนาจตามความในข้อ ๓แห่งกฎกระทรวง ฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕รัฐมนตรีว่าการกระทรวงการคลังออกข้อกำหนดเป็นคำสั่งซึ่งผู้ขอรับอนุญาตเป็นบริษัทหลักทรัพย์รับอนุญาตและผู้ที่ได้รับอนุญาตเป็นบริษัทหลักทรัพย์รับอนุญาตจะต้องปฏิบัติดังต่อไปนี้ข้อ ๑ ในประกาศนี้เจ้าพนักงาน หมายความว่าเจ้าพนักงานซึ่งได้รับการแต่งตั้งเพื่อปฏิบัติการตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติมบริษัทหลักทรัพย์รับอนุญาตหมายความว่า บุคคลที่ได้รับอนุญาตให้ประกอบธุรกิจบริษัทหลักทรัพย์รับอนุญาตรัฐมนตรี หมายความว่ารัฐมนตรีว่าการกระทรวงการคลังข้อ ๒ ให้บริษัทหลักทรัพย์รับอนุญาตประกอบธุรกิจเกี่ยวกับปัจจัยชำระเงินต่างประเทศที่เป็นการซื้อ ขายหรือแลกเปลี่ยนเงินตราต่างประเทศเฉพาะกับบุคคลซึ่งจะซื้อหรือขายหรือแลกเปลี่ยนเงินตราต่างประเทศเพื่อการลงทุนในตราสารและอนุพันธ์ตามที่เจ้าพนักงานประกาศกำหนดซึ่งมีบริษัทหลักทรัพย์รับอนุญาตนั้นเป็นนายหน้าหรือตัวแทนในการลงทุนทั้งนี้ภายใต้ขอบเขตที่เจ้าพนักงานประกาศกำหนดข้อ ๓ ผู้ที่จะขอรับอนุญาตประกอบธุรกิจเป็นบริษัทหลักทรัพย์รับอนุญาตต้องมีคุณสมบัติตามหลักเกณฑ์ที่เจ้าพนักงานประกาศกำหนดโดยให้ยื่นคำร้องขอต่อรัฐมนตรีผ่านธนาคารแห่งประเทศไทยตามหลักเกณฑ์และวิธีการที่เจ้าพนักงานประกาศกำหนดทั้งนี้รัฐมนตรีและธนาคารแห่งประเทศไทยจะพิจารณาให้แล้วเสร็จภายในหกสิบวันทำการนับแต่วันที่ธนาคารแห่งประเทศไทยได้รับคำร้องขอและเอกสารถูกต้องครบถ้วนข้อ ๔ ผู้ที่ได้รับอนุญาตให้ประกอบธุรกิจเป็นบริษัทหลักทรัพย์รับอนุญาตต้องถือปฏิบัติตามหลักเกณฑ์และเงื่อนไขที่เจ้าพนักงานประกาศกำหนดข้อ ๕ ใบอนุญาตที่ออกให้นั้นมีอายุหนึ่งปีเมื่อครบกำหนดอายุดังกล่าวแล้ว ให้ใบอนุญาตมีอายุต่อไปเป็นคราว ๆ คราวละหนึ่งปีโดยไม่ต้องยื่นขอต่ออายุใบอนุญาตเว้นแต่กรณีที่รัฐมนตรีจะแจ้งไม่ต่ออายุเป็นหนังสือก่อนวันครบกำหนดอายุคราวใดคราวหนึ่งไม่น้อยกว่าสามสิบวันโดยให้ถือว่าใบอนุญาตสิ้นอายุไปเมื่อครบสามสิบวันนับแต่วันที่รัฐมนตรีลงนามในหนังสือดังกล่าวเมื่อได้รับหนังสือแจ้งจากรัฐมนตรีตามวรรคหนึ่งให้บริษัทหลักทรัพย์รับอนุญาตดำเนินการต่อไปได้เฉพาะธุรกรรมที่เกี่ยวข้องกับธุรกรรมที่เกิดขึ้นก่อนวันที่ได้รับหนังสือแจ้งจากรัฐมนตรีและให้เจ้าพนักงานมีอำนาจสั่งให้บริษัทหลักทรัพย์รับอนุญาตต้องปฏิบัติการอย่างหนึ่งอย่างใดเพื่อคุ้มครองประโยชน์ของลูกค้าด้วยก็ได้ข้อ ๖ในกรณีที่ใบอนุญาตสูญหายหรือถูกทำลายในสาระสำคัญให้บริษัทหลักทรัพย์รับอนุญาตยื่นคำร้องขอรับใบแทนใบอนุญาตจากรัฐมนตรีภายในสามสิบวันนับแต่วันที่รับทราบการสูญหายหรือถูกทำลายเว้นแต่มีเหตุจำเป็นที่ไม่อาจแจ้งได้ภายในกำหนดให้เจ้าพนักงานดำเนินการตามที่เห็นสมควรโดยให้ยื่นคำร้องขอผ่านธนาคารแห่งประเทศไทยทั้งนี้ รัฐมนตรีและธนาคารแห่งประเทศไทยจะพิจารณาให้แล้วเสร็จภายในสี่สิบห้าวันทำการนับแต่วันที่ธนาคารแห่งประเทศไทยได้รับคำร้องขอและเอกสารถูกต้องครบถ้วนข้อ ๗ในกรณีที่บริษัทหลักทรัพย์รับอนุญาตประสงค์จะย้ายสถานที่ประกอบธุรกิจตามที่ได้ยื่นขออนุญาตไว้ไม่ว่าเป็นการถาวรหรือชั่วคราว ให้บริษัทหลักทรัพย์รับอนุญาตยื่นหนังสือชี้แจงเหตุผลที่ขอย้ายเพื่อขออนุญาตต่อเจ้าพนักงานพร้อมทั้งเอกสารหลักฐานที่เกี่ยวข้องทั้งนี้ให้เป็นไปตามหลักเกณฑ์ที่เจ้าพนักงานประกาศกำหนดข้อ ๘เมื่อบริษัทหลักทรัพย์รับอนุญาตประสงค์จะเลิกประกอบธุรกิจเป็นบริษัทหลักทรัพย์รับอนุญาตให้กรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการแจ้งเป็นหนังสือต่อเจ้าพนักงานล่วงหน้าไม่น้อยกว่าสิบห้าวันก่อนวันเลิกประกอบธุรกิจเว้นแต่มีเหตุจำเป็นที่ไม่อาจแจ้งได้ภายในกำหนด ให้เจ้าพนักงานดำเนินการตามที่เห็นสมควรในการนี้ เจ้าพนักงานอาจสั่งให้บริษัทหลักทรัพย์รับอนุญาตต้องปฏิบัติอย่างหนึ่งอย่างใดเพื่อคุ้มครองประโยชน์ของลูกค้าด้วยก็ได้ข้อ ๙ ในกรณีที่รัฐมนตรีมีคำสั่งถอนใบอนุญาตหรือแจ้งไม่ต่อใบอนุญาตและในกรณีบริษัทหลักทรัพย์รับอนุญาตแจ้งเลิกประกอบธุรกิจเป็นบริษัทหลักทรัพย์รับอนุญาตให้กรรมการผู้มีอำนาจควบคุม กรรมการผู้มีอำนาจในการบริหาร ผู้จัดการผู้มีอำนาจในการจัดการหรือผู้ชำระบัญชีส่งคืนใบอนุญาตต่อเจ้าพนักงานภายในสิบห้าวันนับแต่วันพ้นกำหนดเวลาที่กำหนดไว้ในการถอนใบอนุญาตวันที่สิ้นอายุใบอนุญาตหรือวันเลิกประกอบธุรกิจ แล้วแต่กรณีเว้นแต่กรณีมีเหตุจำเป็นที่ไม่สามารถดำเนินการได้ภายในกำหนดเวลาหรือไม่อาจคืนใบอนุญาตได้ ให้เจ้าพนักงานมีอำนาจดำเนินการตามที่เห็นสมควรข้อ ๑๐ ประกาศนี้ให้ใช้บังคับตั้งแต่วันที่ ๖มิถุนายน ๒๕๖๑ เป็นต้นไปประกาศณ วันที่ ๖ มิถุนายน พ.ศ. ๒๕๖๑อภิศักดิ์ตันติวรวงศ์รัฐมนตรีว่าการกระทรวงการคลังพิมพ์มาดา/จัดทำ๑๔สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๐ ง/หน้า ๑๓/๑๙ มิถุนายน ๒๕๖๑